Недзе ў сярэдзіне дзевяностых у Доме літаратара адбываўся прагляд толькі што створанага, але адразу ж пакладзенага на паліцу фільма рэжысэра Панамарова паводле твору Васіля Быкава "На чорных лядах". Цікавасьць да фільму была не жартоўная — уся заля запоўнілася так, што носу ня ўбіць. Нарэшце пагасла сьвятло, і кіно пачалося. Раптам прагляд прарэзаў зычны голас п’янога паэта Сыса: "Панамароў! — зьвяртаўся паэт да рэжысэра, — дык ты ж здымаць ня ўмееш!..", "Панамароў, ты ж Быкава не разумееш! Анічога не разумееш, ты ж яго не чытаў!" — роў скандаліст Сыс.